Helga Gitmark

Helga Gitmark (født 30. september 1929 i Holt, Aust-Agder, død 2. august 2008) var en norsk politiker for Senterpartiet.

Gitmark var miljøvernminister fra 5. mars til 16. oktober 1973 i Lars Korvalds regjering, og med dette Norges og verdens første kvinnelige miljøvernminister. Hun ble som statsråd mest kjent for å ha stanset høyhusplanene i Karl Johan-kvartalet.

Hun var nestleder i Senterpartiet fra 1973 til 1979 og vararepresentant til Stortinget i perioden 1977–1981.

Gitmark var medlem av og leder i bispedømmerådet i Agder i et par tiår og medlem av Kirkerådet og Kringkastingsrådet.

Hun satt også i styret for Folkeaksjonen mot selvbestemt abort og var aktiv i lokalpolitikken i hjemkommunen Lillesand hvor hun satt i kommunestyret i periodene 1971–1975 og 1991–1995, samt i Aust-Agder fylkeskommune.

I 1991 fikk hun Kongens fortjenstmedalje i gull.

Referanser

Eksterne lenker 
 

Norske miljøvernministre
Sp-statsråder
Statsråder i Regjeringen Korvald
Norske statsråder etter 1945
Lokalpolitikere i Lillesand
Sp-politikere i Aust-Agder
Kongens fortjenstmedalje i gull
Personer fra Tvedestrand kommune